कर्पूरी ठाकुर ने अपनी पीड़ा को व्यक्त करते हुए कहा कि ‘‘अगर मैं एक यादव के रूप में पैदा हुआ होता तो मुझे यह अपमान नहीं झेलना पड़ता’’ (सिन्हा 2011: 122)। कर्पूरी ठाकुर को बिहार के उभरते हुए दलित समाजवादी नेता रामविलास पासवान से भी चुनौती मिलने लगी।[7] इन समाजवादी नेताओं को अरूण सिन्हा, कर्पूरी ठाकुर के भस्मासुर बताते हैं (सिन्हा 2011: 121)। एक यादव द्वारा विपक्ष के नेता के रूप में उनका स्थान लेने के तीन वर्ष के भीतर कर्पूरी ठाकुर की मृत्यु हो गई।